24/05/2019 | Administración LocalMunicipal
As Pontes de García Rodríguez
Xestión Tributaria
Edicto e anuncio de cobranza do imposto de actividades economicas 2019

EDICTO E ANUNCIO DE COBRANZA O señor concelleiro delegado, don Antonio Alonso Román, dictou a seguinte resolución: FEITOS A Axencia tributaria remite as altas do IAE correspondente ao período impositivo de 2019, e se procede pola Unidade de Xestión Tributaria a tramitar o correspondente expediente para a súa aprobación e posta ao cobro. Informe-proposta emitido polo Servizo de Xestión Tributaria de data 20 de maio de 2019. CONSIDERACIÓNS LEGAIS E TÉCNICAS Os artigos 78 a 91 do Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais, regulan o réxime xurídico do Imposto sobre actividades económicas. A ordenanza fiscal número 2 do Concello das Pontes que regula o Imposto sobre actividades económicas. O réxime das notificacións tributarias é o previsto nos artigos 109 e seguintes da Lei 58/2003, do 17 de decembro, xeral tributaria. O órgano competente para resolver este expediente, conforme co artigo 21.1 f) da Lei 7/1985, do 2 de abril, reguladora das bases do réxime local, é o alcalde do concello. O alcalde delegou esta competencia no concelleiro da Área de Facenda, Patrimonio, Urbanismo e Servizos, Antonio Alonso Román, mediante decreto da alcaldía número 1251 de data 03/07/2015. Por iso, RESOLVO 1.–Aprobar o padrón do Imposto sobre actividades económicas correspondente ao período impositivo 2019 e as liquidacións resultantes do mesmo, cos seguintes datos: O importe de ditas liquidacións, que se corresponden todas co tipo de actividade empresarial, ascende a 1.988.214,61 €, dos que 1.615.091,06 € corresponden á cota municipal e 373.123,55 € corresponden a recarga provincial da Deputación da Coruña.2.–Expoñer ao público todos os datos incorporados ao padrón que se aproba mediante edicto que debe ser publicado no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria.3.–Contra as liquidacións incorporadas ao padrón todos os interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso - Administrativo n.º 1 de Ferrol, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente.4.–O prazo de cobro en período voluntario abranguerá dende o día 20 de xuño de 2019 ata o día 20 de agosto de 2019. O pago farase efectivo nas oficinas de recadación ou en calquera das oficinas da entidade financeira: ABANCA. Tamén existe a posibilidade de domiciliar o pago das liquidacións nas entidades financeiras da localidade. Transcorrido este prazo iniciarase o período executivo e a débeda resultante esixirase polo procedemento de prema. As Pontes de Marcela Martinovic Perez Mila, 20 de maio de 2019. O CONCELLEIRO DELEGADO Antonio Alonso Román